stanford-oval/wikipedia huggingface dataset:
קונג פו פנדה 4
עלילה > עלילה

פו, לוחם הדרקון עוזר לשני האבות שלו לפתוח מסעדה חדשה, לפתע מאסטר שיפו קורא לפו ומודיע לו שהוא צריך להתקדם לשלב הבא ולהיות המנהיג רוחני של עמק השלווה ולחפש יורש שיהיה לוחם הדרקון במקומו. בזמן שהוא צריך לבחור יורש מגלה שנכנס גנב אל ארמון הג'ייד שהוא נכנס הוא מגלה שזאת גנבת בשם זן, לאחר קרב היא נכנסת למעצר. שם פו שומע שטאי לונג חזר והשמיד כפר שלם, פו התפלא לשמוע שחזר מעולם הרוחות, וזן ישר אמרה ללוחם הדרקון שזאת הזיקית, לוחמת שיכולה לשנות צורה לכל חיה שתרצה. פו מבין שלא יוכל לעצור אותה ללא מישהו שמכיר אותה, ולכן לוקח איתו את זן.
פו הולך לג'וניפר סיטי בדרך זן מנסה לגנוב מפו את "מטה החכמה" שלו שקיבל מאוגויי בעולם הרוחות. פו אומר לה שבשביל שלמטה יהיו כוחות הוא צריך להינתן במתנה ולא להיגנב.לאחר מכן הם מגיעים לבקתה של הימורים ואוכל במטרה למצוא מי שיסיע אותם לשם, אך שזן מרמה בהימורים כולם ישר תוקפים את פו ואת זן, ופו שולף את מטה החכמה ומוציא דרקון צ'י שמצליח לעכב אותם. בינתיים למטה דג שנמצא בתוך פה של שקנאי מסכים לתת להם טרמפ לג'וניפר סיטי.
כשהם מגיעים לג'וניפר סיטי פו מבין שזן היא פושעת מבוקשת, השלטונות מנסים לעצור אותם ללא הצלחה עד שפו וזן נכנסים אל המחבוא של כל הגנבים בג'וניפר סיטי, שזן הייתה אחת מהם בעבר. בבוקר הם יוצאים אל הארמון של הזיקית שם פו נלכד ומבקש מזן שתיקח את מטה החכמה ותשחרר אותו משם
כשהוא נותן לה את מטה חכמה, פו מתפלא לראות שהיא מתרחקת ונותנת את מטה החכמה אל הזיקית, אז פו הבין שזן עובדת בשביל הזיקית, הזיקית אומרת לפו שפעם היא רצתה להיות מאסטרית לקונג פו בדיוק כמוהו, אך כולם זלזלו בה ואמרו שקונג פו זה לא בשבילה, אז היא החליטה ללמוד כישוף לגניבת קונג פו ועכשיו שיש לה את מטה החכמה תוכל לזמן את כל המאסטרים הרשעים ולגנוב את כוחות הקונג פו שלהם.
פו מצליח לשבור את הרצפה של הכלוב ולברוח. בחוץ הוא פוגש את שני האבות שלו שעקבו אחריו כי הם דאגו לו, ופו מחליט שהוא יוצא להלחם בזיקית לא משנה מה. בינתיים, הזיקית פותחת את הדלת לעולם הרוחות וגונבת את כוחות הקונג פו לקאי, טאי לונג, לורד שן, ועוד מאסטרים רשעים שפו הביס בעבר.
שפו יוצא להלחם בזיקית. הוא פוגש את זן שעוצרת אותו ובאה להגיד לו שהיא מתחרטת על מעשיה, ומסבירה לו שפעם היא חיה עם כל הגנבים, ופעם אחת כאשר ניסתה לגנוב מהזיקית, הזיקית תפסה אותה והופתעה מכמה שהיא אמיצה ולא פחדה ממנה, ובחרה לאמץ אותה. ועכשיו זן גילתה שהזיקית רק ניצלה אותה, והחליטה לבוא לעצור את פו ולהזהיר אותו שהוא ימות שם, מה שלא עזר ולפו לא היה אכפת.
הוא נכנס אל הארמון של הזיקית אך לא הצליח להלחם בה, לאחר מכן הפכה לחיה של שילוב של כל המאסטרים הרשעים. לאחר מכן הזיקית נותנת לו את המטה ואומרת לו שאין לה צורך בו יותר. בינתיים זן מצליחה לשכנע את כל הגנבים לעזור לפו. הם באים לעזור ופו ממשיך להלחם בזיקית ואז הזיקת הופכת לגרסה האפלה של פו ומצליחה לכלוא אותו בכלוב. זן מגיעה והפעם פו סומך עליה ונותן לה את המטה ואומר לה להביס את הזיקית. זן מצליחה ליצור את דרקון הצ'י ולעכב את הזיקית ומגלה שפו רצה לראות למה היא מסוגלת ולא באמת היה כלוא. אחרי זה פו מחזיר את כוחות הקונג פו לכל המאסטרים הרשעים, וטאי לונג אמר לפו שאוגווי עשה בחירה נכונה שבחר בפו להיות לוחם הדרקון, וכשפו פותח את הדלת לעולם הרוחות טאי לונג לוקח בכוח את הזיקית לעולם הרוחות.
לאחר מכן פו בוחר שהיורשת שלו תהיה זן ומביא אותה לארמון הג'ייד להתאמן עם חמשת המופלאים מה שמאסטר שיפו לא הכי אוהב, אך סומך על החלטתו של פו.
דמויות ומדבבים

ג'ק בלאק/דביר בנדק - פו, פנדה ענקי שעתידו במסעו להפוך למנהיג רוחני תמורת תוארו כלוחם הדרקון.
אקוופינה/שירי גדני - ז'ן, שועלת קורסאקי ופושעת, ובת בריתו של פו המלווה אותו במסעו.
ויולה דייוויס/לימור שפירא - הקמיליון (הזיקית), מכשפה מרושעת שביכולתה להפוך את צורתה לקונג פו של כל מאסטר בסין.
דסטין הופמן/שמיל בן ארי - מאסטר שיפו, פנדה אדומה והמאסטר של פו.
ג'יימס הונג/אוהד שחר - מר פינג, אביו האווז והמאמץ של פו.
בריאן קרנסטון/אריה צ'רנר - לי שאן, אביו הביולוגי של פו.
איאן מקשיין/יורם יוספסברג - טאי לונג, נמר שלג, אויבו המושבע של פו מאז הפיכתו למאסטר, אותו מחזירה הזיקית.
קי הוי קואן - האן, פנגולין, ומנהיג מאורת הגנבים.
הארי שום ג'וניור - סקוט, מאסטר תנין יורק אש.
ג'ימי דונלדסון - פנדה פיג, חזיר כשרוני המנסה להיות לוחם הדרקון הבא.
חמישיית הזועמים מופיעים בקרדיטים אך ללא דיבוב, למעט סת' רוגן המשמיע את מנטיס.
הפקה

באוגוסט 2022, חברת דרימוורקס הנפשה הכריזה כי "קונג פו פנדה 4" בתהליך הפקה. באפריל 2023, נחשפו פרטים נוספים על הסרט יחד עם ג'ק בלאק אשר יחזור לדבב את פו. כמו כן הוכרז כי מייק מיטשל יביים את הסרט, עם סטפני מא סטין כעוזרת הבמאי ורבקה האנטלי תפיק את הסרט. באותו חודש נודע כי אקוופינה תדבב בסרט דמות לא ידועה.
הפצה

ב-13 בדצמבר 2023 עלה הטריילר הרשמי.
הסרט עלה לאקרנים בארצות הברית ב-8 במרץ 2024. הקרנת הבכורה של הסרט בישראל הייתה ב-21 במרץ 2024.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 13 ביולי 2024 | סרט אנימציה אהוב | "קונג פו פנדה 4" | מועמדות |  |
| פרס בחירת הילדים של ניקלודיאון | 13 ביולי 2024 | מדבב אהוב מסרט אנימציה | ג'ק בלאק | מועמדות |  |
| פרס בחירת הילדים של ניקלודיאון | 13 ביולי 2024 | מדבבת אהובה מסרט אנימציה | אקוופינה | מועמדות |  |
| פרס סאטורן | 2 בפברואר 2025 | סרט האנימציה הטוב ביותר | "קונג פו פנדה 4" | מועמדות |  |
הערות שוליים

1 2  Scott, Ryan (26 באפריל 2023). "Kung Fu Panda 4 Plot Details Revealed, Unveils Po's Latest Challenge [CinemaCon 2023]". /Film. נבדק ב-27 באפריל 2023. {{cite web}}:  (עזרה)
1 2  Chapman, Wilson (2022-08-12). "'Kung Fu Panda 4' Announced, Sets 2024 Release Date". Variety (באנגלית אמריקאית). נבדק ב-2022-08-13.
↑  Giardina, Carolyn (26 באפריל 2023). "Jack Black, Anna Kendrick, Justin Timberlake Tease 'Kung Fu Panda' and 'Trolls' Sequels". The Hollywood Reporter. נבדק ב-27 באפריל 2023. {{cite web}}:  (עזרה)
↑  "Awkwafina Joins Kung Fu Panda 4". ScreenSpy. 17 במאי 2023. נבדק ב-21 ביולי 2023. {{cite web}}:  (עזרה)
↑  KUNG FU PANDA 4 | Official Trailer, נבדק ב-2023-12-21
↑  Every Kids’ Choice 2024 Winner!, Nick (באנגלית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
טוויסטרס

| --- | --- |

כרזת הסרט הרשמית
 מבוסס על:  דמויות מאת מייקל קרייטון ואן מרי מרטין
 בימוי:  לי אייזק צ'אנג
 הופק בידי:  פרנק מרשל פטריק קראולי
 תסריט:  מארק ל. סמית'
 עריכה:  טרילין א. שורפשייר
 שחקנים ראשיים:  דייזי אדגר-ג'ונס גלן פאוול אנתוני ראמוס
 מוזיקה:  בנג'מין וולפיץ'
 צילום:  דן מינדל
 מדינה:  ארצות הברית 
 חברת הפקה:  סרטי יוניברסל האחים וורנר אמבלין אנטרטיינמנט חברת קנדי/מרשל
 חברה מפיצה:  סרטי יוניברסל (ארצות הברית) אולפני האחים וורנר (בשאר העולם)
 הקרנת בכורה:  10 ביולי 2024
 משך הקרנה:  122 דק' 
 שפת הסרט:  אנגלית 
 סוגה:  אסונות, פעולה, מותחן-הרפתקאות
 תקציב:  155 מיליון דולר
 הכנסות:  351 מיליון דולר (1 בספטמבר 2024)
 סרט קודם:  טוויסטר
 www.twisters-movie.com
 דף הסרט ב־IMDb
 
טוויסטרס (באנגלית: Twisters) הוא סרט אסונות אמריקאי בבימויו של לי אייזק צ'אנג (אנ'), ותסריט מאת מארק ל. סמית', והופק על ידי פרנק מרשל ופטריק קראולי. הסרט מתואר כ"פרק חדש" לסרט "טוויסטר" משנת 1996. בסרט מככבים דייזי אדגר-ג'ונס, גלן פאוול ואנתוני ראמוס. הסרט עלה לאקרנים בארצות הברית על ידי "סרטי יוניברסל", ובשאר העולם על ידי אולפני האחים וורנר. הפקת הסרט עלתה 155 מיליון דולר (לא כולל השקעת עשרות מיליוני דולרים בשיווק), ובשלושת ימי ההקרנה הראשונים שלו בבתי קולנוע בצפון אמריקה הוא גרף 82 מיליון דולר במכירת כרטיסים.
תקציר העלילה

המטאורולוגית קייט קרטר היא חוקרת של סופות טורנדו באוקלהומה, שם היא עובדת עם הצוות שלה, כולל החבר שלה ג'ב. הצוות של קייט חותרים לבצע ניסוי שמטרתו להאט סופת טורנדו באמצעות נתרן פוליאקרילט. הניסוי כשל וסופת טורנדו גורמת למותם של ג'ב ושני חברי צוות נוספים, ורק קייט וג'אווי נותרו בחיים. חמש שנים לאחר מכן, קייט, אשר עברה בינתיים לניו יורק שם היא עובדת במנהל האוקיינוסים והאטמוספירה הלאומי, מחליטה להצטרף בחוסר רצון לצוות החדש של ג'אווי "Storm Par" במטרה לבדוק מערכת מכ"ם חדשה לאיתור סופות טורנדו במהלך עונת סופות הטורנדו באוקלהומה. בהמשך הם נתקלים בצוות של כוכב היוטיוב וחוקר הסופות טיילר אוונס, אשר הגיעו גם הם לאוקלהומה במטרה לתעד סופות טורנדו.
צוות השחקנים הראשי

דייזי אדגר-ג'ונס - בתפקיד קייט קרטר, מטאורולוגית ורודפת סופות לשעבר
גלן פאוול - בתפקיד טיילר אוונס, רודף סערות נודע
אנתוני ראמוס - בתפקיד חאווי, הקולגה לשעבר של קייט
ברנדון פראה - בתפקיד בון, צלם וידאו וחבר בצוות של טיילר
מאורה טיירני - בתפקיד קאת'י קרטר, אמה של קייט
הארי האדן-פטון - בתפקיד בן, עיתונאי לונדוני אשר מתלווה אל טיילר
סשה ליין - בתפקיד לילי, מפעילת רחפנים וחברה בצוות של טיילר
דריל מק'קורמק - בתפקיד ג'ב, החבר של קייט וחבר לשעבר בצוות של קייט
קירנן שיפקה - בתפקיד אדי, חבר לשעבר בצוות של קייט
ניק דודאני - בתפקיד פראווין, חבר לשעבר בצוות של קייט
דייוויד קורנסווט - בתפקיד סקוט, השותף העסקי של ג'אווי
תאנד אדבימפה - בתפקיד דקסטר, מדען וחבר בצוות של טיילר
קייטי אובריאן - בתפקיד דני, מכונאית וחברה בצוות של טיילר
הפקה > פיתוח

ביוני 2020, הוכרז שגרסה מחודשת לסרט "טוויסטר" (1996) נמצאת בפיתוח מחברת ההפצה הבין-לאומית "סרטי יוניברסל", ובמשא ומתן לשמש כבמאי את ג'וזף קוסינסקי. פרנק מרשל ושרה סקוט התעתדו להיות מפיקי הסרט. ביוני 2021, הלן האנט הביעה עניין בפיתוח סרט המשך לסרט המקורי.
בראיונות שהתקיימו לפני הפקת הסרט סיפרה האנט שלא הצליחה לעניין את האולפנים בהפקת סרט המשך בבימויה.
הפקה > ליהוק

במרץ 2023, הצטרפה לצוות השחקנים דייזי אדגר-ג'ונס כתפקיד ראשי. גלן פאוול ואנתוני ראמוס לוהקו באפריל. במאי 2023, קירנן שיפקה, ברנדון פראה, סשה ליין, מאורה טיירני, דריל מק'קורמק ודייוויד קורנסווט הצטרפו לצוות השחקנים.
הפקה > צילום

בתקציב של 155 מיליון דולר, צילומי הסרט החלו באוקלהומה סיטי במאי 2023, ונמשכו כ-40 ימים ובמטרו אוקלהומה סיטי כ-50 ימים. צילומי הסרט הושעו ביולי 2023 עקב שביתת אמני הטלוויזיה והרדיו.
הפצה

הסרט עלה לאקרנים בארצות הברית בהפצת "סרטי יוניברסל" ב-19 ביולי 2024. בשאר העולם הוא מופץ על ידי אולפני האחים וורנר החל מ-10 ביולי.
הפצה > בקופות

נכון ל-1 בספטמבר 2024, הסרט הכניס עד כה 259.6 מיליון דולר בצפון אמריקה ו-351 מיליון דולר ברחבי העולם.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | שיר מקורי – סרט עלילתי | "Out of Oklahoma" – לייני וילסון | מועמדות |  |
| פרס המוזיקה במדיה של הוליווד | 20 בנובמבר 2024 | פיקוח מוזיקלי - סרט | רייצ'ל לוי | מועמדות |  |
| פרס המוזיקה במדיה של הוליווד | 20 בנובמבר 2024 | אלבום פסקול | Twisters | מועמדות |  |
| פרס גלובוס הזהב | 5 בינואר 2025 | הישג הבוקס-אופיס הקולנועי |  | מועמדות |  |
| פרס סטלייט | 26 בינואר 2025 | הסאונד הטוב ביותר (עריכה ומיקס) |  | מועמדות |  |
| פרס סאטורן | 2 בפברואר 2025 | סרט הפעולה/הרפתקאות הטוב ביותר |  | מועמדות |  |
| פרס סאטורן | 2 בפברואר 2025 | הסרט הוויזואלי / האפקטים המיוחדים הטובים ביותר | בן סנואו, פלוריאן ויצל, צ'ארלס לאי, סקוט ר. פישר, דייב קריספינו וביל ג'ורג'יו | מועמדות |  |
ראו גם

טוויסטר (סרט, 1996)
הערות שוליים

↑  "Terilyn A. Shropshire, ACE - Resume". (PDF). Innovative Artists. Retrieved October 4, 2023.
↑  "Dan Mindel, ASC, BSC - Resume". (PDF). Murtha Skouras Agency. Retrieved October 4, 2023.
↑  Rubin, Rebecca (21 ביולי 2024). "Twisters Rocks Box Office With Powerful $80.5 Million Opening Weekend". Variety. נבדק ב-21 ביולי 2024. {{cite journal}}:  (עזרה)
1 2   ניו יורק טיימס, בהוליווד כבר לא רוצים מסרים פרוגרסיביים בסרטים, באתר הארץ, 6 באוגוסט 2024
↑  Kroll, Justin (June 24, 2020).
"'Twister' Reboot in the Works at Universal With Joseph Kosinski Eyed to Direct (EXCLUSIVE)". Variety. Retrieved June 24, 2020.
↑  Lattanzio, Ryan (June 12, 2021).
"Twister Sequel: Helen Hunt Pitched with Diverse Storm Chasers". IndieWire. Retrieved September 10, 2021.
↑  Bentz, Adam (June 14, 2021).
"Rejected Twister 2 Story Killed Off Helen Hunt's Character". Screen Rant. Retrieved September 10, 2021.
↑  Kroll, Justin (March 17, 2023).
"Daisy Edgar-Jones To Star In 'Twisters' For Amblin And Universal Pictures". Deadline Hollywood. Retrieved March 17, 2023.
↑  Grobar, Matt (May 17, 2023).
"Twisters: Maura Tierney, Sasha Lane, Kiernan Shipka & David Corenswet Among Final Additions To Lee Isaac Chung's Disaster Pic For Uni, Amblin And Warner Bros". Deadline Hollywood. Retrieved May 17, 2023.
↑  "Parts Of Downtown Oklahoma City Transform Into NYC For New Twister Movie". KWTV-DT. Retrieved May 12, 2023.
↑  Gonzalez, Umberto (July 14, 2023).
"Here Are All The Movies Affected by the SAG-AFTRA Strike From Deadpool 3 to Mission: Impossible 8 (Photos)". TheWrap. Retrieved July 14, 2023.
↑  Twisters (2024) - Release info - IMDb (באנגלית אמריקאית), נבדק ב-2024-08-07
↑  Grobar, Matt (December 20, 2022).
"'Twisters' From Director Lee Isaac Chung Gets Universal Release Date". Deadline Hollywood. Retrieved December 21, 2022.
↑  Rebecca Rubin, ‘Deadpool & Wolverine’ Crosses $600 Million Domestically, Leads Box Office Over Dreary Labor Day Weekend, Variety, ‏2024-09-01 (באנגלית אמריקאית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| --- | --- |
בקרת זהויות :  LCCN: no2025005233   WorldCat (עם LCCN): no2025-005233
מצפור ברק ועמיחי

מצפור ברק ועמיחי הוא נקודת תצפית מרשימה על שפת מכתש רמון, שהוקמה בשנת 2021 להנצחתם של האחים סגן משנה ברק איטקיס ורב-סרן עמיחי איטקיס, בני מושב שדה ורבורג שבשרון, שנפלו בעת מילוי תפקידם בצה"ל. המצפור מהווה יעד עבור מטיילים, בני נוער, חיילים ותיירים המגיעים למצפה רמון ולמכתש רמון. במקום ניתן ליהנות מנוף פנורמי עוצר נשימה וללמוד על חייהם של האחים איטקיס. במהלך קורס הקצינים שלו, ברק איטקיס הוביל פרויקט חברתי במצפה רמון, ועל פעילותו קיבלה משפחתו מכתב הוקרה מהמועצה המקומית.
רקע והקמה

המצפור הוקם ביוזמת משפחת איטקיס, בשיתוף משרד התיירות, המועצה המקומית מצפה רמון והחברה הממשלתית לתיירות. יוזמי הפרויקט ראו במקום זה דרך הולמת להנצחת זכרם של האחים, אשר אהבו את נופי הארץ והיו מחויבים לערכי אהבת האדם, העם והארץ, ציונות, צדק, שלום והתנדבות. משפחת איטקיס הדגישה את הקשר העמוק של בניה לנופי הדרום ולמכתש רמון. עמיחי אהב לטייל באזור, ובמהלך שירותו הצבאי הקדיש זמן רב להיכרות עם המרחב המדברי. המצפור מהווה לא רק נקודת תצפית, אלא גם מקום לזיכרון והשראה, המספר את סיפורם של שני האחים ומורשתם.
סיפורם של ברק ועמיחי איטקיס

סגן משנה ברק איטקיס שירת כקצין בחיל הים ונפל בעת מילוי תפקידו ב-8 בפברואר 1998 בגיל 20. אחיו הצעיר, רב-סרן עמיחי איטקיס, שירת כטייס קרב בחיל האוויר ונפל ב-10 בנובמבר 2010 יחד עם נווטו, רס"ן עמנואל (מנו) לוי, במהלך טיסת אימון מבצעית מעל מכתש רמון.
עיצוב ותכנון המצפור

המצפור תוכנן כך שישתלב בסביבתו הטבעית תוך שמירה על ערכי הסביבה והטבע. במקום מוצבים שלטי הסבר המתארים את הנוף, החי והצומח באזור, וכן מגוללים את סיפור חייהם ומורשתם של ברק ועמיחי איטקיס.
הערות שוליים

1 2 3 4  נחנך מצפור חדש על שפת מכתש רמון. על שם מי?, באתר פספורטניוז, ‏2020-06-24
↑  מצפור ברק ועמיחי הצופה לליבו של מכתש רמון | בא לי לטייל, באתר בא לי לטייל, ‏27 בפברואר 2023
1 2  מצפור ברק ועמיחי- תצפית מדהימה עם סיפור מרגש - תיירות הר הנגב, באתר תיירות הר הנגב, ‏10 במאי 2021
אנדרטת הקיבוצים

| --- | --- |

אנדרטת הקיבוצים, מבט מהחזית
 מידע כללי
 סוג:  אנדרטה 
 מיקום:  רמות מנשה 
 מדינה:  ישראל 
 הקמה ובנייה
 תקופת הבנייה:  ? – 29 באוגוסט 2007
 תאריך פתיחה רשמי:  29 באוגוסט 2007 
 יוצר:  שאול סלו 
 אדריכל:  סלו שאול
 
 קואורדינטות:  32°35′56″N 35°07′59″E﻿ / ﻿32.599°N 35.133194444444°E﻿ / 32.599; 35.133194444444
  (למפת הכרמל מוגדלת) אנדרטת הקיבוצים(למפת הכרמל רגילה) אנדרטת הקיבוצים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הקיבוצים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הקיבוצים he
 
אנדרטת הקיבוצים הוקמה לזכר חברי הקיבוצים שנפלו במערכות ישראל, נמצאת ביער הקיבוצים סמוך למשמר העמק.
רקע

המיקום של האנדרטה נבחר בעיקר מאחר שהוא מהווה נקודת תצפית נוחה על עמק יזרעאל, שהיה אזור בו הייתה התיישבות קיבוצית ענפה בשנים הראשונות להקמת קיבוצים בישראל ובשל הקרבה לג'וערה ומערת הפלמ"ח. המקימים בחרו באזור זה שלהשקפתם יצר סוג של משולש דמיוני של צלעות מורשת הגנה וההתיישבות. הרעיון להקמת האנדרטה נתקל בהתנגדויות רבות. הדילמה העיקרית הייתה בעצם נחיצות הקמתה היות שבמקומות רבים בארץ יש אנדרטאות לחברי הקיבוצים שנפלו במערכות ישראל. לבסוף נתקבלה ההחלטה ונבחר המקום - גבעה נישאה ביער משמר העמק. המקום נבחר בגלל היותו צופה על עמק יזרעאל, ערש ההתיישבות, וקרבתו לג'וערה ולמערת הפלמ"ח בקיבוץ משמר העמק, דבר המאפשר ליצור את המשולש הווירטואלי של מורשת ההגנה.
משרד הביטחון התנה את אישורו ותמיכתו בתנאי שלא יהיה ציון שמות החללים באתר. הועלה רעיון לבנות עמדת מחשב במקום ובה רשימת החללים. לבסוף הוחלט לחקוק באתר את שמות הנופלים מהחלל הראשון משה ברסקי חבר קיבוץ דגניה א עד ימינו, סה"כ 3050 שמות.
האנדרטה תוכננה על ידי הפסל סלו שאול חבר קיבוץ עין גב. היא בנויה בצורה של מגדל תצפית עשוי מבטון חשוף. גרם מדרגות מגיע לראש המגדל וממנו תצפית על קיבוץ משמר העמק ועמק יזרעאל. על קיר בטון באתר חקוקות מילותיו של ס. יזהר: נזכור אחים, בנים ורעים אשר יצאו עמנו בפלוגות הלוחמים. אנחנו חזרנו והמה לא ישובו עוד. קרן קיימת לישראל הכשירה לאנדרטה דרך כורכר משולטת, באורך 6 ק"מ מג'וערה.
בתחילת הדרך, מצד שמאל, אפשר להבחין בשני עמודי אבן גדומים – גבוה ונמוך לזכר שני חברי קיבוץ עין השופט. הגבוה לזכר שלמה קורץ, הנמוך לזכר נכדו ליאור צ'רן. ב-7 באוקטובר 1989 ירדו השניים לחקור מערה באזור ונקברו חיים.
האתר נחנך רשמית ב-29 באוגוסט 2007 בטקס בהשתתפות שר הביטחון אהוד ברק ונשיא המדינה שמעון פרס.
גלריית תמונות

אנדרטת הקיבוצים
טבלת הקדשה באנדרטת הקיבוצים
שמות החללים לפי קיבוץ
שמות החללים מבט כללי
מילותיו של המשורר ס. יזהר באנדרטה
האנדרטה עם דגלים בשנת 2015
אנדרטת זיכרון לשלמה קורץ ולנכדו ליאור צ'רן בצד הדרך לאנדרטת הקיבוצים
הנוף מהתצפית הסמוכה לאנדרטה
הערות שוליים

↑  אנדרטת הקיבוצים - הנופלים במערכות ישראל
גרופנפיהרר

גרופנפיהרר היינץ ריינפרט אפריל 1942
גרופנפיהרר הייתה דרגה של המפלגה הנאצית (NSDAP), המתורגמת כ"מנהיג הקבוצה", שנוצרה לראשונה בשנת 1925 לבעלי התפקידים הבכירים באס אה. לאחר מכן נכנסה הדרגה לשימוש גם במשטרה, מכבי האש ובכמה יחידות צבאיות.
היסטוריה

בשנת 1930, נוצרה דרגת גרופנפיהרר, אשר יועדה למפקדי קבוצות באס אס, וכן לקצינים בכירים בארגון. בשנת 1932 עבר האס אס ארגון מחדש, ולמפקדים הבכירים נוצרה דרגה חדשה - אובר-גרופנפיהרר.
בתחילה, דרגת גרופנפיהרר נחשבה שוות ערך לגנרל, אולם אחרי 1934 היא הפכה לשווה לדרגת גנרל-לויטננט. במהלך מלחמת העולם השנייה, חיילי הואפן אס אס שהחזיקו בדרגת גרופנפיהרר נחשבו שווים לבעלי דרגת גנרל-לויטננט בוורמאכט, ואם אף החזיקו בדרגות כתף כמותם, וכונו גרופנפיהרר וגנרל-לויטננט של הוואפן אס אס.
סימני הדרגה

טלאי הצווארון של גרופנפיהרר כלל שלושה עלי אלונים, ובין השנים 1930–1942 היה זהה לדרגות האס אה, אולם לאחר מכן התווסף כוכב לתג, עם יצירת דרגת אוברסט-גרופנפיהרר באפריל 1942.
סמל הדרגה - תג צווארון
סמל הדרגה - תג כתף
סמל הדרגה - תג שרוול
תג הצווארון עד לשנת 1942
| 0 | 1 | 2 |
| --- | --- | --- |
| דרגה זוטרה בריגדפיהרר | דרגות האס אס ודרגות האס אה גרופנפיהרר | דרגה בכירה אובר-גרופנפיהרר |
רמי דוידיאן

| --- | --- |

דוידיאן, 2023
 לידה:  1965 (בן 60 בערך) פטיש, ישראל 
 מדינה:  ישראל 
 ידוע בשל:  מעשי גבורה ב-7 באוקטובר 2023
 מספר צאצאים:  4
 
רמי דוידיאן (מימין) ועוז דוידיאן (במרכז), עם אנשי מושב פטיש במפגש עם נשיא המדינה יצחק הרצוג, דצמבר 2023
רמי דוידיאן (נולד ב-1965) הוא אזרח ישראלי שבמהלך אירועי טבח שבעה באוקטובר, הציל את חייהם של עשרות רבות של אנשים כשחילץ אותם מאזור הטבח בפסטיבל נובה, ובשל מעשיו אלה נבחר להדליק משואה בטקס הדלקת המשואות ביום העצמאות ה-76.
ביוגרפיה

דוידיאן נולד בשנת 1965 במושב פטיש, לעזריה ושרה דוידיאן, שעלו לישראל  מכורדיסטן עם קום המדינה. לדוידיאן אחד עשר אחים ואחיות. אביו נפטר כשהיה בן 13, ורמי נדרש לעבוד כדי לעזור בפרנסת המשפחה. הוא למד בבית הספר האזורי ושירת שלוש שנים בצה"ל. בגיל 21 התחתן והשתקע בפטיש, המושב בו נולד. בהתחלה עבד כחקלאי ואחר כך כאיש שיווק.
ביוגרפיה > מעשה הגבורה

בבוקר 7 באוקטובר קם מוקדם לתפילת שמחת תורה. ברבע לשבע חבר התקשר אליו, והתחנן שילך לחלץ מכר שלו ממסיבת הטבע בנובה. דוידיאן שהכיר את השטח היטב, יצא עם רכבו הפרטי, וכשראה נפגעים רבים התקשר לחתנו אורן, ולמכרים נוספים, וניהל מבצע חילוץ. הוא עצמו יצא שוב ושוב לשטח, ויוצא לאתר ניצולים לפי מיקומים שנשלחו אליו. באחד המקרים נתקל בישראלית נחטפת בידי שישה מחבלים, והצליח לשכנע אותם בערבית לשחרר אותה. לדבריו, לפי הרישומים של אנשי המושב, הצליחו אנשי המושב להציל 750 צעירים – עשרות מהם הגיעו אליו הביתה. על גבורתו התכבד בהדלקת משואה בטקס הדלקת המשואות ביום העצמאות ה-76, יחד עם עוד ארבעה אנשים שעסקו בחילוץ באותו יום. סיפורו מונצח בספר "יום אחד באוקטובר".
חיים אישיים

דוידיאן נשוי לאיריס, מזכירת משק, ואב לארבעה ילדים. אחיינו הוא עוז דוידיאן, בן המושב פטיש, שגם הוא יצא ברכבו בשבעה באוקטובר וחילץ עשרות ניצולים מהמסיבה. אחייניתו, רב"ט אופיר דוידיאן, נרצחה באותו יום.
לקריאה נוספת

נחום אבניאל, אנחנו בדרך: סיפורי גבורה של אזרחים שהצילו חיים ב-7 באוקטובר, ירושלים: סלע מאיר, 2024
הערות שוליים

↑  רבקי גולדפינגר, עניין אישי והפעם עם רמי דוידיאן, "מאמין שיד אלוקים נגעה בי", באתר ערוץ 7, 28 בדצמבר 2023
↑    אברהם אליצור, ‏המילואימניק בן ה-95 והרופאה שטיפלה תחת אש: 45 משיאי המשואות, בעיתון מקור ראשון, 12 במאי 2024
↑  חקלאי מהדרום הקים חמ”ל מאולתר והציל תחת אש, באתר הביטחוניסטים
כנסיית הגואל

מיקום הכנסייה ברובע הנוצרי
כנסיית הגואל ב-1900
השער הצלבני לפני ששולב בכנסייה, כפי שצולם בידי פליקס בונפיס בשנת 1870
כנסיית הגואל (בגרמנית: Erlöserkirche באנגלית: Lutheran Church of the Redeemer) היא כנסייה לותרנית פרוטסטנטית ברובע הנוצרי של העיר העתיקה בירושלים.
היסטוריה

הכנסייה שוכנת בקצה הרובע הנוצרי, בסמוך לאזור של חנויות ובתי קפה ששמו מוריסטן. האזור קיבל את שמו משום שבתקופה הצלבנית שכן במקום זה בית החולים סנט ג'ון, על שם יוחנן הקדוש, של המסדר ההוספיטלרי. לאחר כיבושה מחדש של ירושלים על ידי המוסלמים, אשפזו המוסלמים את פצועיהם בבית חולים זה, והם שהעניקו למתחם את השם "מוריסטן", שיבוש של המילה הפרסית "בִימָרֶסְטָאן" - בית חולים.
במתחם המוריסטן, בנוסף לבית החולים הגדול, שכנו שתי כנסיות - כנסיית סנטה מריה לטינה (אנ') וכנסיית סנטה מריה הגדולה (מז'ורה). הקטנה מבין השתיים, סנטה מריה לטינה, נוסדה במאה ה-11, לפני הכיבוש הצלבני, ביוזמה ובתרומות של הסוחרים מהעיר אמאלפי שבאיטליה. היא נבנתה, ככל הנראה, בפיקוחו של גרארדוס (או ג'רארד) המבורך, מי שמאוחר יותר היה המייסד של המסדר ההוספיטלרי. כנסיית הגואל בנויה על שרידי כנסייה זו, וחלקים מהבניין המקורי של הכנסייה שולבו במבנה הכנסייה החדש. השרידים של הכנסייה מהתקופה הצלבנית בולטים בעיקר בכניסה הצפונית (החסומה, בדרך כלל) לכנסייה (מול כנסיית אלכסנדר נבסקי). העיטורים משער הכנסייה הצלבנית מתארים את חודשי השנה על פי פעולות חקלאיות. בוני כנסיית הגואל לא נקטו בפעולות שימור מדעיות, כאשר שילבו את השער העתיק לתוך מבנה הכנסייה החדשה, וכתוצאה מכך יש להיעזר בצילומים עתיקים (כדוגמת זה של פליקס בונפיס המוצג כאן) כדי לזהות מה חדש ומה עתיק.
הכנסייה נבנתה בין השנים 1893–1898. אבן הפינה שלה הונחה על ידי יורש העצר הפרוסי פרידריך השלישי, כחלק מביקורו במזרח התיכון לרגל השתתפותו בחנוכת תעלת סואץ. הקרקע עליה הוקמה הכנסייה ניתנה במתנה ליורש העצר הפרוסי על ידי הסולטאן העות'מאני. הכנסייה נחנכה ב-31 באוקטובר 1898 בביקורם של הקיסר הגרמני וילהלם השני, בנו וילהלם, ואשתו הקיסרית אוגוסטה ויקטוריה בארץ ישראל. על אחד מקירות אולם התפילה תלוי שלט בשפה הגרמנית המספר על חנוכת הבית והקמתו.
בצמוד למבנה הכנסייה נמצאת אכסניה לותרנית, ובה משולב שריד אחר מהתקופה הצלבנית: "קלויסטר" - חצר מוקפת עמודים אשר היוותה חלק מבניין סמוך לכנסיית סנטה מריה לטינה. באחד הפתחים המובילים לקלויסטר, משני עבריו, שרועים שני אריות המהווים בסיסים לעמודים. ככל הנראה אחד משני האריות הללו הוא ממקור צלבני, ונמצא בעת בניית כנסיית הגואל.
הכנסייה, הבנויה באבן שיש לבנה בסגנון נאו-רומנסקי איטלקי, תוכננה על ידי האדריכל פרידריך אדלר. האדריכל וחוקר ירושלים דוד קרויאנקר מוצא קווי דמיון ביו מבנה כנסיית הגואל ומגדל הפעמונים שלה לבין הקתדרלה בעיר פיאצ'נצה שבאיטליה. על בניית הכנסייה פיקח מהנדס גרמני.
מגדל הפעמונים של הכנסייה מתנשא לגובה 40 מטר, ובולט בקו הרקיע של ירושלים. ניתן לעלות לגג המגדל, שבו תצפית על ירושלים. האדריכל פרידריך אדלר ציין במאמר מקצועי שכתב[דרוש מקור], כי מגדל הפעמונים הוכן על פי סקיצות ששרטט הקיסר וילהלם השני בעצמו. לדבריו את ההשראה למגדל הפעמונים קבל וילהלם השני ממגדל הפעמונים בעיירה טיבולי שליד רומא.
בכנסייה מתקיימים בדרך קבע קונצרטים מוזיקליים המנצלים את האקוסטיקה המעולה של אולם הכנסייה.
גלריית תמונות

פמליית הקיסר וילהלם השני בטקס חנוכת הכנסייה, אוקטובר 1898
צריח כנסיית הגואל בולט מעל בתי העיר העתיקה
חזית כנסיית הגואל
הכנסייה בפסטיבל 'אור וירושלים', יוני 2009
פנים הכנסייה
הערות שוליים

↑  דוד קרויאנקר, אדריכלות בירושלים - הבניה בעיר העתיקה, עמ' 177-179
| --- | --- |
בקרת זהויות :  NLI: 987007260972905171  GND: 4366217-1  LCCN: nb2018005054  VIAF: 136340327   WorldCat (עם VIAF): 136340327